laion/Wikipedia-Exotic huggingface dataset:
Queering the Script

Queering the Script (בעברית: קווירינג את התסריט) הוא סרט תיעודי קנדי-להט"בי שיצא ב-2019. הסרט בוים על ידי גבריאלה זילכה (Gabrielle Zilkha). הוא הופק על ידי חברת "סרטי שפטסברי". החל מ-ClexaCon (אנ'), כנס מעריצות לנשים לסביות, ביסקסואליות, קוויריות וטרנסג'נדריות, הסרט מדבר ובוחן על הייצוג הלהט"בי בתקשורת, כולל את הדרכים בהן השפיעה האקטיביזם של המדיה החברתית על סיפור סיפורי נשים קוויריות בתרבות ובאמנות באמצעות ארגון קמפיינים נגד סיפורים טרופים כמו למשל קוויר-בייטניג (אנ') ומיתת המיטה הלסבית. הסרט הוקרן לראשונה בפסטיבל הסרטים הקנדי, Inside Out, ב-26 במאי 2019. כחודש לאחר מכן, הסרט הוקרן גם בפסטיבל הסרטים Outfest, שבו הודיעו כי הסרט זכה בפרס התכנון המיוחד לחופש. "Queering the Script", במסד הנתונים הקולנועיים IMDb (באנגלית) "Queering the Script", באתר Rotten Tomatoes (באנגלית) "Queering the Script", במסד הנתונים הקולנועיים KinoPoisk (ברוסית) Hanna B, "Queering the Script". Film Threat, July 28, 2019. Beandrea July, "'Queering the Script': Film Review | Outfest 2019". The Hollywood Reporter, July 22, 2019. Queering the Script, www.frameline.org Queering the Script, EyeOnCanada | VueSurLeCanada (באנגלית) (ארכיון) Dana Piccoli, “Queering the Script” documentary is a love letter to LGBTQ fans (באנגלית) Carly Lewis, "Queering the Script reminds us that LGBTQ representation on-screen must be fought for". The Globe and Mail, May 22, 2019. Queering the Script, Inside Out (באנגלית) (ארכיון) Kevin Phinney, "“Queering the Script”: Where My Minority Lesbians of Color At?". MetroSource, July 16, 2019. QUEERING THE SCRIPT, festival.outfest.org (באנגלית) Daniel Reynolds, "And the Winners of Outfest 2019 Are...". The Advocate, July 29, 2019. ערך זה הוא קצרמר בנושא סרטים ובנושא להט"ב. אתם מוזמנים לתרום לוויקיפדיה ולהרחיב אותו.
יחסי אסוואטיני–שווייץ

יחסי אסוואטיני–שווייץ הם היחסים הדיפלומטיים הרשמיים שבין ממלכת אסוואטיני לבין הקונפדרציה השווייצרית. ממלכת אסוואטיני והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי: "היחסים הדיפלומטיים הרשמיים שבין שווייץ לאסוואטיני הם ידידותיים אך אינם אינטנסיביים". המסחר שבין אסוואטיני לשווייץ מוגבל מאוד וזניח. אסוואטיני נמצאת קרוב לדרום אפריקה הגדולה שעמה מתבצע סחר שווייצרי משמעותי. יחד עם מספר פרטנרים מקומיים, שווייץ מפעילה תוכנית למיגור האיידס בקרב הצעירים בין הגילאים 10–24. נגיף ה-HIV נפוץ מאוד באסוואטיני והוא אחד מגורמי התמותה הגדולים ביותר בה. מטרת התוכנית היא להוריד את שיעור הנדבקים במחלה לצד העלאת איכות החיים של הנשאים שלה. המועצה הפדרלית של שווייץ הכירה בעצמאותה של אסוואטיני (סווזילנד לשעבר), פרוטקטורט בריטי לשעבר, ב-1968, והאמינה עליה את השגריר השווייצרי בפרטוריה, בירת דרום אפריקה לייצוג שווייץ בפני מלך אסוואטיני. בשנת 1986 שני אזרחים שווייצרים נחטפו באסוואטיני על ידי חברים בצבא דרום אפריקה. לאחר מאמצים דיפלומטיים שוחררו השניים ושר החוץ הדרום אפריקני התנצל על התקרית באופן אישי. על פי הלשכה השווייצרית המרכזית לסטטיסטיקה בסוף 2015 התגוררו באסוואטיני 39 תושבים שווייצרים. אסוואטיני אינה מיוצגת בשווייץ בדרג השגרירות. אסוואטיני מיוצגת בשווייץ בדרג הקונסולרי באמצעות קונסוליה שהיא מחזיקה בציריך. אסוואטיני האמינה את שגרירותה שבבריסל, בירת בלגיה, על היחסים עם שווייץ. שווייץ אינה מיוצגת באסוואטיני, הן בדרג השגרירות והן בדרג הקונסולרי. שווייץ האמינה את שגרירותה שבפרטוריה, בירת דרום אפריקה, על היחסים עם אסוואטיני. Bilateral relations Switzerland–Eswatini, אתר משרד החוץ של שווייץ
יחסי טורקיה–קזחסטן

יחסי טורקיה–קזחסטן הם היחסים הדיפלומטיים בין הרפובליקה הטורקית ובין רפובליקת קזחסטן, אשר מתקיימים מאז 2 במרץ 1992. לאחר התפרקות ברית המועצות הפכה טורקיה למדינה הראשונה שהכירה בעצמאותה של קזחסטן. מאז התפתחו קשרים כלכליים בין המדינות, וההשקעות הישירות בקזחסטן מטורקיה בתקופה שבין 1993 למרץ 2009 הסתכמו ביותר מ-800 מיליון דולר. [דרוש מקור] באוקטובר 2009 נחתם הסכם שותפות אסטרטגי בין טורקיה לקזחסטן . במאי 2012 הוקמה המועצה לשיתוף פעולה אסטרטגי קזחי-טורקי . מחזור המסחר הכולל בשנת 2015 הסתכם ביותר משני מיליארד דולר. חברות טורקיות משקיעות בתחום המזון, הרפואה ומגזר הבנייה. לעומת זאת, נכון ליוני 2015, היו בטורקיה 482 חברות עם הון קזחי. גם פרויקטים חינוכיים משותפים מתפתחים. בנור-סולטן (אסטנה) נפתח מרכז תרבות על שם יונוס אמרה. גם על שטחה של קזחסטן יש רשת של ליסאומים קזחים-טורקיים. מדיה וקבצים בנושא יחסי טורקיה–קזחסטן בוויקישיתוף "Relations between Turkey and Kazakhstan". אורכב מ-המקור ב-2017-03-20. נבדק ב-2017-03-19.
פקונדו קולידיו

פקונדו קולידיו (בספרדית: Facundo Colidio; נולד ב-4 בינואר 2000 ברפאלה, שבארגנטינה) הוא כדורגלן ארגנטינאי המשחק בעמדת החלוץ בריבר פלייט. קולידיו נולד ברפאלה, שבארגנטינה, וגדל במחלקת הנוער של בוקה ג'וניורס, עד שב-20 בספטמבר 2017 עבר למחלקת הנוער של אינטר מילאנו מהסרייה א'. ב-13 באוגוסט 2019 הושאל קולידיו לסנט טרוידן מליגת העל הבלגית. ב-25 בספטמבר ערך קולידיו את הופעת הבכורה שלו במועדון, כשנכנס בפתיחת ההארכה בניצחון 0–2 על לוון במסגרת הגביע הבלגי. ב-25 באוקטובר ערך קולידיו את הופעת הבכורה שלו בליגת העל הבלגית, כשנכנס כמחליף בדקה ה-77 בהפסד 0–4 לקורטרייק במסגרת המחזור העשירי. ב-4 בינואר 2022 הושאל לשנה אחת לטיגרה. ב-23 ביולי 2023 חתם בריבר פלייט עד לסוף שנת 2025, וזכה איתה בטרופאו דה קמפאונס ובסופר קאפ הארגנטינאי. קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך שלוש הופעות בטורניר. פקונדו קולידיו, באתר Transfermarkt פקונדו קולידיו, באתר Soccerway פקונדו קולידיו, באתר BDFutbol פקונדו קולידיו, באתר WorldFootball.net פקונדו קולידיו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פקונדו קולידיו".
Mala Santa

Mala Santa (באנגלית: Bad Saint) הוא אלבום הבכורה של הזמרת-יוצרת האמריקאית בקי ג'י. אלבום הבכורה יצא לאור ב-18 באוקטובר 2019, על ידי חברת התקליטים סוני מיוזיק לטין. מתוך האלבום יצאו חמישה סינגלים. באלבום נכללים שני הלהיטים "Mayores" ו-"Sin Pijama", שצברו ביחד למעלה מ-3.2 מיליארד צפיות. בשנת 2016, הוציאה בקי ג'י את השיר הראשון שלה בשפה הספרדית, "Sola". השיר זכה להצלחה, ובעקבות כך הוציאה ג'י שיר נוסף בספרדית, "Mangú". בתחילת שנת 2017, הוציאה את שירה "Todo cambió", שזכה להצלחה כאשר נכנס אל מצעד השירים הלטיניים של בילבורד. בהמשך, הוציאה את "Mayores" בשיתוף עם באד באני. השיר הפך ביחד עם "Sin Pijama", לשירה המצליח ביותר. באפריל 2018, הוציאה ג'י ביחד עם הזמרת-יוצרת נאטי נטשה, את השיר "Sin Pijama", שהפך לאחד מהשירים הלטיניים המצליחים ביותר בכל הזמנים. באוגוסט 2018, הוציאה את השיר "Cuando Te Besé", שזכה להצלחה רבה. לאחר מכן, יצא השיר "Dollar", שצבר למעלה מ-100 מיליון צפיות ביוטיוב. באוקטובר 2019, לאחר קריירת שירה של למעלה מעשור, הודיעה ג'י כי היא תוציא את אלבום הבכורה שלה ב-18 באוקטובר 2019. הסינגל הראשון מתוך האלבום נבחר להיות "Mayores". זאת תוך שלא הכניסה בקי ג'י לאלבום את שלושת השירים שקדמו לו. שיר הנושא מתוך האלבום הוא "Mala Santa". מידע על האלבום Mala Santa באתר MusicBrainz האלבום Mala Santa באתר ספוטיפיי האלבום Mala Santa באתר יוטיוב די ג'יי לואיאן, ממבו קינגס, דייב קאטש, הידרו, דימלו פלוו, ג'ון לאונה Becky G anuncia su primer disco, 'Mala Santa': ¿cómo reconciliará en él todas sus facetas?, jenesaispop.com, ‏2019-10-09 (בספרדית) Becky G anuncia e mostra a capa do “Mala Santa”, seu primeiro álbum, POPline, ‏2019-10-08 (בפורטוגזית) Becky G presenta "Mala Santa": como diabla y como angel, ¡hermosa!, mui (בספרדית) Finally! Becky G Announces Her Debut Album, 'Mala Santa', idolator, ‏2019-10-09 Becky G announces release date for debut album 'Mala Santa', HOLA USA, ‏2019-10-08 (בספרדית) Becky G YouTube Statistics and History, kworb.net Becky G - Sola (Official Music Video), נבדק ב-2019-10-19 Becky G - Mangú (Official Video), נבדק ב-2019-10-19 Becky G Chart History, Billboard Becky G, Bad Bunny - Mayores (Official Video), נבדק ב-2019-10-19 Becky G, Natti Natasha - Sin Pijama (Official Video), נבדק ב-2019-10-19 Becky G, Paulo Londra - Cuando Te Besé (Official Video), נבדק ב-2019-10-19 Becky G, Myke Towers - DOLLAR (Official Video), נבדק ב-2019-10-19 MALA SANTA by Becky G. (באנגלית אמריקאית), נבדק ב-2019-10-19 Becky G - MALA SANTA (Álbum Visual), נבדק ב-2020-01-15 Gold & Platinum, RIAA (באנגלית) AMPROFON, amprofon.com.mx
מאושרים ביחד (סדרת טלוויזיה)

מאושרים ביחד (ברוסית: Сча́стливы вме́сте) היא סדרת טלוויזיה רוסית, ששודרה ברשת TNT משנת 2006 עד 2013. זו גרסה מחודשת לסדרת הטלוויזיה האמריקאית נשואים פלוס. במקום לגור בבית, בני בוקין גרים בקופסה בקומה העליונה של בניין קטן, בעוד בני סטפנוב גרים בתיבה מולם. לפני תחילת הסדרה, משפחת בוקין יכלו לרכוש חלק מעליית הגג של הבניין לחדרים נוספים, כך שמלבד היעדר מרתף, היעדר דלת אחורית, מוסך בבניין נפרד במקום להיות צמוד לבית ומרפסת המשמשת במקום החצר, פריסת הדירה של משפחת בוקין נראית כמו הבית של הבונדיס מסדרת הטלוויזיה המקורית. הדירה נמצאת בבלגן בשל כמה תיקונים בבית שמעולם לא הסתיימו, ובפרקים הראשונים של הסדרה אתר בנייה, שהוצב בחוץ איפשר לאנשים (ולברון, הכלב המשפחתי) להיכנס ולצאת מדירתם של בוקין ליד הבית מרפסת. כשינוי משמעותי, במקום להיעלם כמו סבן לאחר כמה פרקים, סמה נשארת עם הבוקינים עד סוף הסדרה וההסברים המוזרים לעיתים קרובות להיעדרו מאירועים שכל המשפחה צריכה להשתתף בהם הפכו לבדיחה רצה. כמו כן, הכלב המשפחתי ברון לא מת ונשאר אותו דבר עד סוף הסדרה. הפרק רקוויאם לבריארד המת הותאם עם זאת, כאשר הכלב ברון נמכר לאדם עשיר במקום למות, כפי שקורה לכלב בסדרה האמריקאית. באפריל 2008 הודיעו המפיקים כי עיבדו את כל פרקי הסדרה האמריקאית ופתחו בתחרות מקוונת בה הצופים יכלו להגיש רעיונות חדשים לפרקים. החל מה- 31 בדצמבר 2009, התוכנית חזרה עם 60 פרקים חדשים. על פי כתוביות הפתיחה של הפרקים, חלק מהפרקים החדשים נכתבו יחד עם המפיקים המקוריים של "נשואים פלוס", בעיקר ריצ'רד גורמן וקתרין גרין. הסדרה בוטלה בשנת 2013. גנה בוקין (רוסית: Геннадий Петрович Букин) (מבוסס על אל, בגילומו של ויקטור לוגנוב) דאשה בוקינה (רוסית: Евдокия «Даша» Евкакиевна Букина) (מבוסס על פגי, בגילומה של נטליה בוצ'קאריובה) סבטלנה בוקינה (רוסית: Светлана Геннадьевна Букина) (מבוסס על קלי, בגילומה של דריה סגלובה) רומן בוקין (רוסית: Роман Геннадьевич Букин) (מבוסס על באד, בגילומו של אלכסנדר יאקין) אלנה (רוסית: Елена Владимировна Полено) ואנטולי פולין (רוסית: Анатолий Иванович Полено) (מבוסס על מרסי וג'פרסון ד'ארסי, בגילומם של יוליה זכרובה ופאבל סווינקוב) יבגני סטפנוב (רוסית: Евгений Варфоломеевич Степанов) (מבוסס על סטיב רוהאדס, בגילומו של אלכסיי סקירין) סמה בוקין (רוסית: Сёма Букин) (מבוסס על סבן, בגילומו של איליה בוטקובסקי) הברון בוקין (ברוסית: Барон Букин) (מבוסס על באק ומזל, בגילומו של כלב בשם באיירה) הקומיקאי גאריק חרלמוב הופיע הופעת קמע בסדרה כטוֹסיק. "מאושרים ביחד", במסד הנתונים הקולנועיים IMDb (באנגלית) "מאושרים ביחד", במסד הנתונים הקולנועיים KinoPoisk (ברוסית) דף הבית הרשמי (ברוסית) Levy, Clifford J. (10 בספטמבר 2007). "Still Married, With Children, but in Russian". The New York Times. נבדק ב-12 במאי 2010. {{cite news}}: (עזרה) Счастливы вместе : ТНТ (ברוסית). אורכב מ-המקור ב-2012-07-01. Levy, Clifford J. (10 בספטמבר 2007). "Still Married, With Children, But Trading Insults in Russian". The New York Times. נבדק ב-2011-01-15. {{cite news}}: (עזרה) "(in Russian)". Lean-m.ru. 2008-04-14. אורכב מ-המקור ב-2012-03-24. נבדק ב-2012-03-14. "(in Russian)". Lean-m.ru. 2009-12-28. אורכב מ-המקור ב-2012-03-24. נבדק ב-2012-03-14.
ברית אוניברסיטאות יורו-טק

ברית אוניברסיטאות יורו-טק, (באנגלית: ,The EuroTech Universities Alliance; בקיצור: EuroTech) היא ברית של שישה מוסדות להשכלה גבוהה עם דגש על טכנולוגיה, מדע והנדסה שנוסדה בשנת 2006 על ידי האוניברסיטה הטכנית של מינכן יחד עם האוניברסיטה הטכנית של דנמרק. הברית מחויבת למצוא פתרונות טכניים העוסקים באתגרים הגדולים של החברה המודרנית. בכל אחד ממוסדות ההשכלה הגבוהה, ניתן מימון לפתיחת פרויקטים שיתופיים חדשים עם שותפי הברית. לברית יש משרד משותף בבריסל שנפתח בשנת 2012, ובו יש נציג מכל מוסד לתאום קישרי אינטרטים משותפים. שיתופי הפעולה האינטנסיביים בין חברי הברית, במחקר, חינוך ובחדשנות, תומכים ביעדי צמיחה חכמה ובר-קיימא של האיחוד האירופי. נשיא יורוטק הוא תומאס הופמן. "באמצעות קידום שיתוף הפעולה במחקר ובהשכלה וטיפוח חדשנות ויזמות משלבת השותפות את יתרונותיהן המשלימים של חברותיה למיזמים רחבי היקף ולהשפעה על החברה ועל התעשייה. השותפות פועלת להעלאת המודעות להזדמנויות שמציעים המדע והטכנולוגיה." נכון לשנת 2022, הברית היא שותפות אסטרטגית של שש אוניברסיטאות אירופאיות מובילות במדע וטכנולוגיה (בסוגריים שנת הצטרפות לברית): האוניברסיטה הטכנית של מינכן (TUM) (2006) גרמניה גרמניה האוניברסיטה הטכנית של דנמרק (DTU) (2006) דנמרק דנמרק האוניברסיטה הטכנית של איינדהובן (TU/e) (2008) הולנד הולנד המכון הטכנולוגי השווייצרי לוזאן (EPFL) (2011) שווייץ שווייץ אקול פוליטקניק בפריז (L’X) (2018) צרפת צרפת הטכניון - מכון טכנולוגי לישראל (2019) ישראל ישראל TU9 אוניברסיטאס 21 איגוד האוניברסיטאות הטכנולוגיות העצמאיות ברית N5T ברית פלוס הברית הבינלאומית לאוניברסיטאות מחקר הברית העולמית של אוניברסיטאות טכנולוגיות המכון הטכנולוגי ההודי ועידת בתי הספר האירופיים לחינוך ומחקר הנדסי מתקדם ליגת IDEA SES (אוניברסיטאות) רשת אוניברסיטאות עולמית רשת אוניברסיטאות מטאריקי אתר האינטרנט הרשמי של ברית אוניברסיטאות יורו-טק אתר ברית אוניברסיטאות יורוטק (באנגלית) אתר האוניברסיטה הטכנית של מינכן (באנגלית) אתר האוניברסיטה הטכנית של דנמרק (באנגלית) אתר האוניברסיטה הטכנולוגיה של איינדהובן (באנגלית) אתר המכון הטכנולוגי השווייצרי לוזאן (באנגלית) אתר אקול פוליטקניק בפריז (באנגלית) אתר הטכניון אתר ברית אוניברסיטאות יורו-טק ביוטיוב (באנגלית) אתר ברית אוניברסיטאות יורו-טק ברשת החברתית טוויטר (באנגלית) ברית אוניברסיטאות יורו-טק, ברשת החברתית אקס (טוויטר) ברית אוניברסיטאות יורו-טק, ברשת החברתית אינסטגרם ברית אוניברסיטאות יורו-טק, ברשת החברתית LinkedIn ברית אוניברסיטאות יורו-טק, סרטונים בערוץ היוטיוב EuroTech Universities open office in Brussels, TU/e, 12 October 2012 EuroTech, Technische Universität München Emilie Koch Skotte, EuroTech Universities Alliance, DTU, 6 September 2019 EuroTech Partner Days, EPFL École Polytechnique joins Eurotech Universities Alliance, École Polytechnique, 7 June 2018 7 בנובמבר 2018 ,הטכניון מצטרף לרשת האוניברסיטאות האירופית EuroTech, הטכניון
נפאל (שיר)

נפאל הוא פזמון שכתבה רחל שפירא, הלחין אריאל זילבר וביצעה גלי עטרי. השיר יצא לאור בשנת 1988. השיר נכתב בשנת 1981 אך הוקלט על ידי עטרי רק שבע שנים מאוחר יותר, ונכלל באלבומה "צעד אחד לפני הנהר" בעיבודו של אילן וירצברג. מילות השיר מתארות אגדה על ימי הגאולה בהם פסלים יתעוררו לחיים, ציפור האבן תעוף לשמיים ופילי האבן ישתו מים מהמזרקה. ההרים המוזכרים הם הרי ההימלאיה. במצעד הפזמונים העברי השנתי לשנת תשמ"ח (1988) של רשת ג' דורג השיר במקום השני. רחל שפירא מעולם לא ביקרה בנפאל, ואת ההשראה לדמויות בשיר כגון "ציפור האבן" והפילים קיבלה מבדל אגדה נפאלית ששמעה ולא מפסל קיים. עם זאת, מטיילים ישראלים שביקרו בכיכר פאטן דורבאר (אנ') שבעיר הנפאלית לליטפור הבחינו כי בכיכר מצויים פסלי חיות, בהן גם ציפור אבן ופילים, ומיקמו את השיר בכיכר; סיורי תיירים בכיכר נוהגים להציג את הפסלים כפסלים מהשיר של שפירא. הכיכר נחרבה ברעידת אדמה בשנת 2015, אך ציפור האבן שוחזרה לאחר מכן. מילות השיר "נפאל", באתר שירונט נפאל - גלי עטרי (מילים: רחל שפירא), סרטון באתר יוטיוב (אורך: 4:15) לדף השיר באתר הספרייה הלאומית רז שכניק,צעד אחד, לפני שלושים שנה, באתר 103fm‏, 9 באוגוסט 2018 King Yoganarendra Malla’s Statue חני דינור שרה את רחל שפירא באתר הבמה. הכיכר מ"ציפור האבן" של גלי עטרי נחרבה, באתר ynet, 26 באפריל 2015
לאונרדו באלרדי

לאונרדו חוליאן באלרדי רוסה (בספרדית: Leonardo Julián Balerdi Rosa; נולד ב-26 בינואר 1999 בויז'ה מרסדס שבארגנטינה) הוא כדורגלן ארגנטינאי המשחק בעמדת הבלם באולימפיק מרסיי. קולידיו נולד בויז'ה מרסדס שבארגנטינה וגדל במחלקת הנוער של בוקה ג'וניורס, אליה הגיע ממחלקת הנוער של ספורטיבו פויירדון. ב-27 באוגוסט 2018 ערך באלרדי את הופעת הבכורה שלו במועדון, כששיחק 90 דקות בתיקו 0–0 מול הורקאן במסגרת המחזור השלישי בליגת העל הארגנטינאית. בסך הכל ערך קולידיו חמש הופעות בבוקה ג'וניורס במסגרת ליגת העל הארגנטינאית. ב-2019 חתם באלרדי על חוזה לארבע שנים וחצי בבורוסיה דורטמונד מהבונדסליגה. לפי דיווחים בארגנטינה, בורוסיה דורטמונד שילמה לבוקה ג'וניורס 15 מיליון אירו עבור הבלם, ועשויה לשלם שני מיליון אירו נוספים בתנאים מסוימים. ב-1 באפריל 2019 ערך באלרדי את הופעת הבכורה שלו בבורוסיה דורטמונד II, קבוצת המילואים של המועדון, המשחקת בליגה הגרמנית הרביעית, כששיחק 90 דקות בהפסד 0–2 לפ.צ. קלן II במסגרת המחזור ה-27 בליגה הגרמנית הרביעית. ב-6 באפריל הבקיע באלרדי את שער הבכורה שלו בקבוצה, בניצחון 0–3 על הרקנראט במסגרת המחזור ה-28 בליגה. ב-21 ביולי 2020, הושאל באלרדי לשנה לאולימפיק מרסיי מהליגה הצרפתית. ב-3 ביולי 2021 חתם בלארדי באופן קבוע במרסיי לחמש שנים. קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך הופעה אחת בטורניר. ב-11 בספטמבר 2019 ערך בלארדי את הופעת הבכורה שלו בנבחרת ארגנטינה הבוגרת, כשנכנס כמחליף בדקה ה-83 בניצחון 0–4 על נבחרת מקסיקו במשחק ידידות. מדיה וקבצים בנושא לאונרדו באלרדי בוויקישיתוף לאונרדו באלרדי, ברשת החברתית אינסטגרם לאונרדו באלרדי, באתר Transfermarkt לאונרדו באלרדי, באתר Soccerway לאונרדו באלרדי, באתר BDFutbol לאונרדו באלרדי, באתר WorldFootball.net לאונרדו באלרדי, באתר National Football Teams לאונרדו באלרדי, באתר FootballDatabase.eu לאונרדו באלרדי, באתר ESPN Borussia Dortmund sign highly rated centre back Leonardo Balerdi באתר Fansided, ‏ ינואר 2019 (באנגלית) Balerdi on verge of Dortmund switch, admits Boca president באתר Goal, ‏ 12 בינואר 2019 (באנגלית)
רוסיה שלנו: ביצי הגורל

רוסיה שלנו: ביצי הגורל (ברוסית: Наша Russia. Яйца судьбы) הוא סרט קומדיה רוסי משנת 2011 בבימויו של גלב אורלוב, המהווה המשך לסדרת המערכונים הקומית "רוסיה שלנו". הסרט היה הסרט הגדול ביותר של שנת 2010 ברוסיה כשהרוויח 22.2 מיליון דולר לעומת תקציב הפקה של 2 מיליון דולר בלבד. הסיפור מתחיל בוויקטור מריאנוביץ' ריבאבקין, המיליארדר העשיר ביותר במוסקבה. בבעלותו היו ביצי הזהב של ג'ינגיס חאן, שהביאו לו עושר וכוח. הוא היה מראה אותם למשפחתו וחבריו, אולם לאחר מכן הוא הרג אותם כדי שלא יספרו לאיש את סודו. לאחר שרצח את כולם, הוא החליט לבצע תיקונים ושיפוץ באחוזתו מאחר שעקבות הקליעים פגעו בקירות הבית. המשפץ ליאוניד מקבל את הפקודה לשפץ הדירה. רבשאן ודז'משוט הם פועלים טג'יקים שמגיעים למוסקבה לביצוע השיפוצים באחוזתו של מריאנוביץ'. כשהם שם, מהגרי העבודה קורעים ומחריבים פריטי פנים יקרים ומוצאים את מקום המסתור של ביצי הזהב של ג'ינגיס חאן. כשהם שומעים בטלוויזיה על תאונה עם מיניבוס, הם חושבים שהבוס שלהם בצרות ומתחילים לחפש אותו ברחבי העיר. הם מצליחים להפסיד את כספו בהגרלה, אך לאחר שגנבו מכונית מהקזינו הם מבקרים בתאגיד של אוליגרך אחר, אולג רוברטוביץ' ומשמידים את הקריירה של זמר האופרה הרוסי ניקולאי בסקוב. בהמשך הם מגיעים למכון סקליפוסובסקי, קוברים שלד עם בגדי הבוס שלהם ונלחמים נגד "בוס הזומבים", מביסים את ויקטור מריאנוביץ', משיגים את ביצי הגורל היקרים וחוזרים לביתם. סרגיי סבטלאקוב - לאוניד, "הבוס" / איוואן דולין ההומו / סיפון חסר הבית / סלביק המתבגר / סניאצ'נה דניסובנה המורה / מפקח משטרת התנועה לפטייב / סרגיי יורייביץ' ביליאקוב מיכאיל גלוסטיאן - רבשאן / בירד חסר הבית / דימון המתבגר / אליונה ואלרי מגדיאש - ג'משוט ויקטור ורז'ביצקי - ויקטור מריאנוביץ' ריבאבקין אלכסנדר סמצ'ב - ביזון הסרט הוחרם ונאסר להקרנה בטג'יקיסטן בטענה שהדמויות הראשיות שמות ללעג את מהגרי העבודה הטג'יקים המגיעים למוסקבה. "רוסיה שלנו: ביצי הגורל", במסד הנתונים הקולנועיים IMDb (באנגלית) "רוסיה שלנו: ביצי הגורל", במסד הנתונים הקולנועיים KinoPoisk (ברוסית) Olga Shigareva. "Даниил Дондурей: «Основные потребители кино в России - девочки 12-17 лет»". Argumenty i Fakty. "Фильм "Наша Russia. Яйца судьбы" обошел "Аватар" в российском прокате". RIA Novosti. "В Таджикистане запретили фильм "Яйца судьбы"". Lenta.ru. "Фильм «Наша Russia: Яйца судьбы» запрещен в Таджикистане". Argumenty i Fakty.
סמיון סלפאקוב

סמיון סרגייביץ' סלפאקוב (ברוסית: Семён Серге́евич Слепако́в‏; נולד ב-23 באוגוסט 1979 בפיאטיגורסק) הוא מפיק יהודי-רוסי, תסריטאי וקומיקאי שהיה בעבר קפטן נבחרת פיאטיגורסק בתחרות KVN. הוא יחד עם שני קומיקאים אחרים יצר את התוכנית "רוסיה שלנו", את הסדרה "המתמחים" וסדרות הטלוויזיה, "אוניבר", "אוניבר: מעונות חדשים", "סשה טניה", "מעצר בית" ועוד. גילם תפקיד קומי בסרט "רוסיה שלנו: ביצי הגורל". סרגיי נולד לסרגיי סמיונוביץ' סלפאקוב, כלכלן במקצועו, פרופסור במכון לשירות, תיירות ועיצוב בפיאטיגורסק (המהווה לסניף של האוניברסיטה הפדרלית של צפון הקווקז). אמו — מרינה בוריסובנה סלפאקובה, פילוסופית ובוגרת אוניברסיטת פיאטיגורסק. סבא רבה שלו הוא יעקב קוסטיוקובסקי, דרמטורג ותסריטאי סובייטי. יהודי במוצאו. סרגיי הוא בוגר הפקולטה לשפות זרות של אוניברסיטת פיאטיגורסק והתמחה כמתרגם מצרפתית. ב-2003 למד כלכלה. בשנים 2000–2004 היה קפטן נבחרת פיאטיגורסק ב-KVN. ב-2004 נבחרתו זכתה באליפות ליגת KVN ומאז 2005 הוא מתגורר במוסקבה. ב-2006 החל להופיע בקומדי קלאב יחד גם גאריק מרטירוסיאן, ומפיק ערוץ TNT אלכסנדר דולריין ביישום הפרויקט רוסיה שלנו, בהתבסס על בריטניה הקטנה הבריטית. הופיע כשופט בתוכנית קומדי באטל. ב-2008 כתב והפיק את הסדרה "אוניבר" והיה שותף בהפקת התוכנית "ח.ב." בכיכובם של גאריק חרלמוב וטימור בטרוטדינוב. ב-2010 הופיע בהופעת קמע כמאבטח בסרט הקומי "רוסיה שלנו: ביצי הגורל" שגם הפיק. באוגוסט 2018 הועלתה הסדרה "מעצר בית" בשרתי Premier, סדרה שנוצרה פרי מוחו של סלפאקוב עצמו וזכתה להצלחה ולפופולריות רבה בקרב הצופים. היה שותף גם להפקת הסדרה "שנת התרבות", התוכנית "היו זמנים ברוסיה" ונחשב לאחד התסריטאים והמפיקים המוצלחים בשוק הטלוויזיה הרוסי. במהלך התפרצות נגיף הקורונה ברוסיה כתב את הסדרה "ימים מקוללים". בינואר 2021 הביע תמיכה באופוזיציה הרוסית וספג ביקורת מבכירים בממשלת רוסיה. בשנת 2022, בעקבות מלחמת אוקראינה–רוסיה עלה לישראל. בינואר 2023 פרסם שיר שבו אם בוכה על כך שבנה בן השלוש טרם הגיע לגיל גיוס, בנה האמצעי נמלט לאירופה ובנה הבכור נהרג בחזית המלחמה. השיר עורר סערה ציבורית במהלכו ועדת החקירות של רוסיה פתח בחקירה נגדו. מאז 30 באוגוסט 2012 נשוי לקרינה, משפטנית במקצועה. ב-2020 השניים התגרשו. מדיה וקבצים בנושא סמיון סלפאקוב בוויקישיתוף אתר האינטרנט הרשמי של סמיון סלפאקוב סמיון סלפאקוב, ברשת החברתית פייסבוק סמיון סלפאקוב, ביישום טלגרם סמיון סלפאקוב, ברשת החברתית אינסטגרם סמיון סלפאקוב, סרטונים בערוץ היוטיוב סמיון סלפאקוב, במסד הנתונים הקולנועיים IMDb (באנגלית) סמיון סלפאקוב, במסד הנתונים הקולנועיים KinoPoisk (ברוסית) סמיון סלפאקוב, באתר אפל מיוזיק (באנגלית) סמיון סלפאקוב, באתר סאונדקלאוד (באנגלית) סמיון סלפאקוב, באתר Last.fm (באנגלית) סמיון סלפאקוב, באתר MusicBrainz (באנגלית) סמיון סלפאקוב, באתר דיזר סמיון סלפאקוב, באתר Yandex.Music (ברוסית) סמיון סלפאקוב, באתר Discogs (באנגלית) slepakov.ru «Комсомолка» нашла жену Семена Слепакова Александра Сулим (2015-12-22). "Россия — это одно сплошное Фарго: вечная зима и маразм. Интервью Семена Слепакова — о сериалах, сатире и свободе". Meduza. נבדק ב-2015-12-24. "Семён Слепаков". 24smi. Андрей Захарьев (16 בדצמבר 2011). "Семен Слепаков: «Я звезд стесняюсь»". Cosmopolitan. {{cite web}}: (עזרה) russia.cclub.biz. "Наша Russia - Автор шоу «Наша Russia» Семен Слепаков рассказал, каким будет ее новый сезон". russia.cclub.biz. נבדק ב-2018-12-11. Автореферат диссертации С. С. Слепакова
יחסי אריתריאה–שווייץ

יחסי אריתריאה–שווייץ הם היחסים הדיפלומטיים הרשמיים שבין מדינת אריתריאה לבין הקונפדרציה השווייצרית. מדינת אריתריאה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי היחסים בין המדינות הם "לא אינטנסיביים בכלל" כאשר המסחר הכללי בין המדינות יכול להגיע עד שני מיליון פרנקים שווייצריים מדי שנה (מעט מאוד בהתחשב בגודלה של המדינה). באמצע המאה התשע עשרה, האזרח השווייצרי וורנר מוצינגר שנעשה מוכר יחסית במדינתו כמגלה ארצות חי באזורים שונים באריתריאה למשך עשרים שנים. מוצינגר עבד בשירות צרפת, הממלכה המאוחדת ומצרים כדי לעזור להם במלחמה שנערכה במקום נגד האימפריה האתיופית. במהלך מלחמת העצמאות האריתראית סיפקה שווייץ מקום מפלט לאזרחים רבים אשר נקלעו לקרבות. אריתראיה הייתה חלק מאתיופיה עד משאל עם שנערך על עצמאותה בשנת 1993. שווייץ קידמה את משאל העם והייתה אחת משש משקיפות מטעם שליחות של האומות המאוחדות המשגיחה על ההצבעה. שווייץ כוננה יחסים דיפלומטיים רשמיים עם אריתריאה מספר ימים לאחר שקיבלה את עצמאותה ביוני 1993. שני הסכמים בילטרליים נחתמו בין שתי המדינות ב-1999 נחתם הסכם בין שתי המדינות על תנועה אווירית וב-2002 נחתם הסכם בין שתי המדינות על מאזן התשלומים של שווייץ לאריתריאה לצורך עזרה. מאז שנות השמונים של המאה העשרים מספקת שווייץ עזרה הומניטרית לאריתריאה. אריתריאה אינה מיוצגת בשווייץ בדרג השגרירות. אריתריאה מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים ז'נבה, וציריך. שווייץ אינה מיוצגת באריתריאה בדרג השגרירות. שווייץ מיוצגת באריתריאה בדרג הקונסולרי באמצעות קונסוליה רשמית שהיא מחזיקה באסמרה, בירת המדינה. Bilateral relations Switzerland–Eritrea, אתר משרד החוץ של שווייץ CONSULATE GENERAL OF ERITREA IN GENEVA, SWITZERLAND CONSULATE OF ERITREA IN ZURICH, SWITZERLAND CONSULATE GENERAL OF SWITZERLAND IN ASMARA, ERITREA